Hétvégi szigorítások: éjszakai kijárási tilalom Kecskeméten, Révfülöpön csak átutazni lehet
Őrült tempóban növekszik a növény.
Péntek éjféltől szombat reggel hatig, majd szombat este tíztől vasárnap reggel hatig, és vasárnap este tíztől éjfélig tilos lesz Kecskeméten közterületen tartózkodni – írja a 444 a város polgármesterének Facebook-bejegyzése alapján.

Szemereyné Pataki Klaudia közleménye szerint kivételt jelent, ha valaki munkavégzés céljából hagyja el a lakását, hivatásbeli kötelezettség teljesítés miatt, vagy gyógyszertári szolgáltatás és sürgősségi orvosi ellátás céljából. További intézkedés, hogy sportolni, gyalogolni, állatot sétáltatni csak egyedül, vagy ugyanazon háztartásban élőkkel közösen lehet, legalább két méter távolságot tartva.

A Balaton északi partján fekvő Révfülöp polgármestere is szigorít a hétvégére. Kondor Géza rendelete szerint a közterületeken csak révfülöpi lakcímkártyával lehet tartózkodni, a településen pedig csak az átmenő forgalmat engedik, megállni csak helyieknek lehet.

kiemelt kép: Marjai János/24.hu
Belföld